Ponza saavutti juniorien MM-kilpailuissa kolme mitalia: hopeaa normaalimatkalta ja pronssia viestistä Valcartierissa 1998 sekä pronssia takaa-ajosta vuotta myöhemmin Pokljukassa. Aikuisten arvokilpailuihin hän osallistui ensimmäisen kerran Oslon MM-kilpailuissa 2000. Hän hiihti kolmannen osuuden Italian pronssijoukkueessa Nové Měston MM-kilpailujen 2013 naisten viestissä. Henkilökohtaisilla matkoilla hänen paras arvokisasijoituksensa on Torinon olympialaisten 2006 takaa-ajon viides tila.